19/11/2019 | Administración LocalMunicipal
Malpica de Bergantiños
Secretaría
Delegación de competencias, resolución de Alcaldía nº 558/2019

LOGO DE VER a constitución da nova Corporación, en sesión especial que tivo lugar o 15 de xuño de 2019, como consecuencia das eleccións municipais celebradas o 26 de maio, así como a Resolución 403/2019 desta Alcaldía, na que se procede ao nomeamento dos membros da Xunta de Goberno Local. TENDO EN CONTA, que o citado órgano ten como función propia e indelegable a asistencia permanente ao Alcalde no exercicio das súas funcións, así como aquelas outras que lle deleguen o Pleno ou o Alcalde ou lle atribúan as leis. TENDO EN CONTA as facultades que a esta Alcaldía lle confiren o artigo 21 da Lei 7/1985 de 2 de abril, Reguladora das Bases do Réxime Local, en relación co disposto nos artigos 43.2, 52 e 53 do Real Decreto 2568/1986 de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, con esta data Pola presente RESOLVO: Primeiro.- A Xunta de Goberno Local asumirá as funcións de asistencia e asesoramento que a esta Alcaldía lle atribúen directamente os artigos 23.2 da Lei 7/1985, e 53 do ROF, así como as que lle atribúan directamente as leis e Bases de Execución do Orzamento municipal; e por delegación desta Alcaldía, asumirá as seguintes competencias: 1.- As aprobacións dos instrumentos de planeamento de desenvolvemento do planeamento xeral non expresamente atribuídas ao pleno, así como da aprobacións dos instrumentos de xestión urbanística e os proxectos de urbanización.2.- O outorgamento de licencias reguladas na lexislación urbanística ou na sectorial que resulten de aplicación por remisión desta, incluídas as licenzas de actividade ( apertura ou funcionamento). 4.- A emisión de informe nos expedientes seguidos para o outorgamento das licenzas reguladas na lexislación urbanística ou na sectorial que resulten de aplicación por remisión desta, incluídos os das licenzas de actividade (instalación e apertura ou funcionamento) 5.- A emisión de informe nos expedientes seguidos para o outorgamento das licencias reguladas na lexislación urbanística ou na sectorial que resulten de aplicación por remisión desta, incluídos os de apertura de establecemento ou instalación. Segundo.- O réxime xurídico da presente delegación será o previsto con carácter xeral nos artigos 114 a 118 do Real Decreto 2568/1986 de 28 de novembro, polo que se aproba o Regulamento de Organización, Funcionamento, e Réxime Xurídico das Entidades Locais, correspondendo así ao órgano delegante (a Alcaldía) a resolución dos recursos de reposición que se interpoñan contra os actos ditados pola Xunta de Goberno Local en exercicio das atribucións conferidas por delegación. Terceiro.- Proceder a súa publicación no Boletín Oficial da Provincia e no taboleiro de anuncios do Concello e dar conta desta Resolución ao Pleno do Concello na primeira sesión que se celebre. En Malpica de Bergantiños, asinado dixitalmente polo Lorenzo Salvador Barrigon Winder, do que eu, Cristian Ilie Azpiolea Escamillas, como Secretaria, e aos únicos efectos de fe pública ( RD 128/2018, de 16 de marzo) dou fe, en Malpica de Bergantiños a 16 de outubro de 2019.-